Elektroničko izviđanje
Elektroničko izviđanje ili SIGINT (od engl. signals intelligence) u obavještajstvu je tip elektroničkoga djelovanja zbog prikupljanja informacija o neprijatelju. Uključuje praćenje radijskih komunikacijskih signala odnosno njihovo dekodiranje, određivanje izvora i analizu komunikacije (poznato i kao COMINT, od engl. communication intelligence), te presretanje i analizu visokofrekventnih signala koje odašilju određena neprijateljska sredstva, kao što su radari (ELINT, od engl. electronic intelligence). Elektroničko izviđanje provodi se pomoću stacionarnih zemaljskih postaja ili mobilnih stanica, osobito specijalno opremljenih brodova, podmornica, aviona i satelita. Aktivno elektroničko izviđanje zasniva se na prijamu i analizi odbijenih elektromagnetnih valova od izviđanog objekta.

Agencije za SIGINT 
  Australian Signals Directorate
  Communications Security Establishment
  Direction de la protection et de la sécurité de la Défense
  Försvarets radioanstalt
  Government Communications Headquarters
  GRU
  Johohonbu
  Joint Cipher Bureau
  National Communications Centre
  National Security Operations Center
  Središnjica elektroničkog izviđanja
  Viestikoelaitos

Vanjske veze 
 Elektroničko izviđanje na Hrvatskoj enciklopediji
  Signals Intelligence  na stranicama NSA-e

Obavještajstvo
Kriptografija
Špijunaža
Izviđanje